
ประกาศองค์การบริหารส่วนตำบลท่ายาง
เรื่อง   สอบราคาจ้างเหมาโครงการปรับปรุงศูนย์  OTOP เพื่อทำเป็นหอประชุมหมู่บ้าน
  หมู่ที่ 1  ตำบลท่ายาง    อำเภอทุ่งใหญ่   จังหวัดนครศรีธรรมราช
------------------------------------
ด้วยองค์การบริหารส่วนตำบลท่ายาง    มีความประสงค์จะสอบราคาจ้างโครงการปรับปรุง
ศูนย์ OTOP เพื่อทำเป็นหอประชุมหมู่บ้าน  หมู่ที่ 1  
		- ปรับปรุงศูนย์  OTOP  เพื่อทำเป็นหอประชุมหมู่บ้าน หมู่ที่ 1  โดยทำการปรับสภาพพื้นที่โดยรอบบริเวณ  ก่ออิฐผนังด้านหน้าหอประชุมสูง 1.00 เมตร และผนังห้องพักขนาดพื้นที่ 41 ตารางเมตร  พร้อมฉาบผิวผนังสองด้านติดตั้งผนังด้วยตะแกรงตาข่ายขนาด 2 นิ้ว ติดตั้งประตูจำนวน 6 ชุด ปูกระเบื้องพื้น  กระเบื้องห้องน้ำ ติดตั้งฝ้าเพดาน ติดตั้งสุขภัณฑ์ห้องน้ำ ทาสี ติดตั้งระบบไฟฟ้า  รายละเอียดตามแบบ  
ที่องค์การบริหารส่วนตำบลท่ายางกำหนด พร้อมติดตั้งป้ายประชาสัมพันธ์โครงการตามแบบมาตรฐาน
โดยกำหนดราคากลางของงานก่อสร้างในการสอบราคาครั้งนี้  เป็นเงิน 529,900.00 บาท 
(ห้าแสนสองหมื่นเก้าพันเก้าร้อยบาทถ้วน)		
 		ผู้มีสิทธิ์เสนอราคาจะต้องมีคุณสมบัติดังนี้
		1. ผู้เสนอราคาต้องเป็นนิติบุคคลหรือบุคคลธรรมดาหรือที่มีอาชีพรับจ้างทำงานที่สอบราคาดังกล่าว  (ซึ่งมีผลงานก่อสร้างประเภทเดียวกัน)  ในวงเงินไม่น้อยกว่า  265,000 บาท  (สองแสนหกหมื่นห้าพันบาทถ้วน)			
		2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว
		3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
	     **** 4. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลท่ายาง
		5. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลท่ายาง ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้
		กำหนดดูสถานที่ก่อสร้างและรับฟังคำชี้แจง ในวันที่  16  เดือนพฤษภาคม พ.ศ. 2556 ระหว่างเวลา 8.30 น.  - 12.00 น.  ณ  สถานที่ก่อสร้าง  และกำหนดรับฟังคำชี้แจงรายละเอียดเพิ่มเติมในวันที่ 16 เดือนพฤษภาคม พ.ศ. 2556  เวลา 13.00 น.  เป็นต้นไป  ณ  ที่ทำการองค์การบริหารส่วนตำบลท่ายาง     หากไม่ดูสถานที่ก่อสร้างในวันและเวลาดังกล่าว ถือว่าทราบสถานที่ก่อสร้างแล้วและจะนำมาเป็นข้ออ้างและข้อโต้แย้งใด ๆ   ในภายหลังไม่ได้ทั้งสิ้น






-2-
		กำหนดยื่นซองสอบราคาต่อเจ้าหน้าที่พัสดุ ในวันที่ 1 – 16  เดือนพฤษภาคม พ.ศ. 2556  
ในวันและเวลาราชการ ณ ที่ทำการองค์การบริหารส่วนตำบลท่ายาง หรือจะส่งทางไปรษณีย์ลงทะเบียนตอบรับก่อนวันเปิดซองสอบราคาก็ได้ ในกรณีที่เป็นการยื่นซองทางไปรษณีย์ให้ถือวันและเวลาที่องค์การบริหารส่วนตำบลลงรับจากไปรษณีย์เป็นการรับซอง  และกำหนดให้ยื่นซองสอบราคา ณ ศูนย์รวมข้อมูลข่าวสารจัดซื้อจัดจ้างขององค์การบริหารส่วนตำบล (ที่ว่าการอำเภอทุ่งใหญ่)  ในวันที่ 17 เดือนพฤษภาคม พ.ศ. 2556  เวลา 10.00 น. – 11.00 น.  เมื่อพ้นกำหนดยื่นซองจะไม่รับซองสอบราคาโดยเด็ดขาด และกำหนดเปิดซองสอบราคาในวันที่ 20 เดือนพฤษภาคม พ.ศ. 2556  เวลา 10.00 น.  เป็นต้นไป  ณ ศูนย์รวมข้อมูลข่าวสารจัดซื้อจัดจ้างขององค์การบริหารส่วนตำบล  (ที่ว่าการอำเภอทุ่งใหญ่)
ผู้สนใจติดต่อขอซื้อเอกสารสอบราคา  ในราคาชุดละ 2,000 บาท (สองพันบาทถ้วน)  ได้ที่ 
ที่ทำการองค์การบริหารส่วนตำบลท่ายาง  ระหว่างวันที่ 1 – 16  เดือนพฤษภาคม พ.ศ. 2556 หรือสอบถามทางโทรศัพท์หมายเลข (075) 368868 ตั้งแต่เวลา 08.30 – 16.30  น.  ในวันและเวลาราชการ			    
ประกาศ   ณ  วันที่ 1 เดือนพฤษภาคม  พ.ศ. 2556

					                 
 
    (นายสุเมธ   หลุ่ยจิ๋ว)
				                  นายกองค์การบริหารส่วนตำบลท่ายาง

